Boc'hruz

Ar boc'hruzBoc'hruzig rujodenn (liester : boc'hruziged rujodenn) hervez TermOfis Ofis Publik ar Brezhoneg., anvet boc'h-ruz ha boc'hig-ruz ivez, Erithacus rubecula an anv skiantel anezhañ, zo un evn golvaneg, ruz pe liv orañjez e grubuilh, ha boutin-tre en Europa.

Anv
Anavezet eo ivez dindan an anvioù rujodenn, boc'hig, boc'hruzig, kofig-ruz hag Alanig kof-ruzVa Zammig Buhez gant Jarl Priel, Al Liamm, 1954, p.89..

E geriadur Martial Menard2012, pajenn 1200a. e kaver un toullad brav a anvioù disheñvel : boc'hruzig, bran-buzhug (liester : brini-buzhug), evnig-ruz, goûgig-ruz, labousig-ar-c'halvar, labousig-hor-Salver, polu, richodell, ruchodenn kement ha lesanv al labousig : Olierig.

Doareoù pennañ
Ar par hag ar barez a zo heñvel-tre. Gallout a reont bevañ war-dro trizek vloaz.


 Boued 
Amprevaned, kevnid, buzhug, bruzun, un nebeud hadennoù ha frouezh.

 Annez 
Bevañ a ra el liorzhoù, er c'hoadoù hag er girzhier.

Ul labous arsezat eo en Europa ar C'hreisteiz, met hini Skandinavia pe Rusia a zivro d'ar C'hreisteiz e-pad ar goañv.

Neizhiañ a ra adalek miz C'hwevrer betek miz Gouere en un neizh aozet gant reun ha pluñv.


 Mojenn 
Lavarout a ra ur vojenn en dije tapet an evnig liv ruz e grubuilh pa voe kroazstaget ar C'hrist. Gant e zivaskell e klaskas sec'hañ daeroù ar boureviad ha gant e bigos lemel spern ar gurunenn a c'hloaze e dal : kouezhañ a reas un dakenn wad war al labousig, just d'an ampoentEVNED Breizh gant Claude Péridy, Hor Yezh, 1995, p.102..

 Gwelet ivez 
 Rummad al laboused renket hervez o anv boutin
 Rummad al laboused renket hervez o anv skiantel

 Skeudennoù 

 Notennoù ha daveennoù 

Rummad:Muscicapidae
Rummad:Evned Breizh
Rummad:Evned Europa